Tuntud USA arvutimiljärdär Bill Eit avalikustas täna Nonsense.ee-le oma plaani osta kokku kogu Tartu vanalinn.    Siiani on Eit omandanud ligi poole raekoja platsist ning  kaks kolmandikku nn Hansakvartalist. Läbirääkimised kestavad Tartu linnavalitsusega omandamaks Tartu raekoda. Samuti soovib ärituus linnalt osta tähetorni ning Ülikooli Raamatukogu.    Bill Eit sõnas Nonsense'le, et kavatsus osta Tartu tekkis tal, kui ta käis siin külas oma armukesel - tuntud tundmata jääda soovival hüpermodellil.    "Tegu on imeilusa linnaga - armusin sellesse kohe. Raekoja viin ma jõe äärde uuele krundile. Selle asemele (raekoja, Nonsense täiendus) tulevad tulevikus  kaubandus- ja äripinnad. Ei ole ju paslik, et selline meeletu kaubanduspotensiaaliga piirkond ei evi supermarketit!"    Tuntud kinnisvaraspetsid hindasid Nonsense-le kogu ostetava piirkonna turuväärtuseks hinnanguliselt 120-150 miljardit krooni.    Autor:  Mihkel Oras, Eit Towerist